google/wiki40b huggingface dataset:
सलीम-जावेद

सलीम खान और जावेद अख्तर भारतीय फिल्म उद्योग में एक पटकथा जोड़ी थी, जिन्हें सलीम-जावेद के नाम से जाना जाता था। यह दोनों लोकप्रियता हासिल करने वाले पहले भारतीय पटकथा लेखक होने के लिए जाने जाते हैं। उन्होंने 1971-1987 के दौरान 24 फिल्मों में साथ काम किया, जिनमें से 20 फिल्में सफल थीं। उन्होंने 22 बॉलीवुड फिल्मों के साथ दो कन्नड़ फिल्मों में भी काम किया हैं।
साथ काम करते हुए, सलीम खान कहानियों और पात्रों को विकसित करने के लिए काफी हद तक जिम्मेदार थे और जावेद अख्तर संवाद लिखने का कार्य करते थे। उनके संवादों को अक्सर हिन्दी के रूप में जाना जाता है, हालांकि वास्तव में ज्यादातर उर्दू में होते थे।

सलीम खान

निर्देशक के॰ अमरनाथ ने सलीम खान को एक शादी में देखा और उनसे प्रभावित होकर उनको अभिनय के लिए प्रोत्साहन दिया। के॰ अमरनाथ ने सलीम खान को मुम्बई बुलाया और 500 रुपया महीने पर उन्हें अभिनेता के रूप में रख लिया। सलीम ने विभिन्न फिल्मों में, बड़े और छोटे किरदारों में, सात वर्षों तक अभिनय किया लेकिन उन्हें कभी कुछ खास सफलता नहीं मिली। सलीम खान आर्थिक रूप से संघर्ष कर रहे थे और फिर उन्होंने अपना सारा ध्यान अभिनय से हटाकर पटकथा लिखने की दिशा में लगाना शुरू कर दिया और प्रिंस सलीम नाम का इस्तेमाल करने लगे।

जावेद अख्तर

4 अक्टूबर 1964 को जावेद अख्तर मुम्बई आये थे। अपने शुरुआती वर्षों में 100 रुपये के मासिक शुल्क पर उन्होंने फिल्मों के लिए संवाद लिखें थे। 1969 में यक़ीन फिल्म में संवाद लेखन का काम मिला था लेकिन कुछ खास सफलता नहीं मिल पायी। जावेद 1971 तक अपने व्यक्तिगत उपक्रमों में असफल रहे थे।
२८७८ ईसा पूर्व

२८७८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८७८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
थेवेनिन का प्रमेय

थेवेनिन का प्रमेय, परिपथ सिद्धान्त का एक महत्वपूर्ण प्रमेय है। इसे फ्रांस के टेलेग्राफ इंजीनीयर लियों चार्ल्स थेवेनिन (Léon Charles Thévenin (1857–1926)) ने प्रतिपादित किया था। 
इसके अनुसार, वोल्टता स्रोत, धारा स्रोत एवं प्रतिरोधकों से निर्मित किसी भी रैखिक परिपथ का इसके किन्हीं  दो सिरों (टर्मिनल्स) के बीच व्यवहार एक तुल्य वोल्तता स्रोत Vth एवं तुल्य प्रतिरोधक Rth के श्रेणीक्रम के द्वारा निरूपित किया जा सकता है। यह किसी एक आवृत्ति वाले प्रत्यावर्ती धारा के स्रोत एवं सामान्यीकृत प्रतिबाधा से युक्त परिपथों के लिये भी लागू होता है। इस सिद्धान्त की खोज सबसे पहले जर्मनी के वैज्ञानिक हर्मन वॉन हेल्मोल्ट्ज (Hermann von Helmholtz) ने सन् १८५३ में की थी, किन्तु बाद में थेवेनिन ने सन् १८८३ में इसे 'पुन: खोजा'।
ज़ुबैदा (2001 फ़िल्म)

संक्षेप

ज़ुबैदा रियाज (रजित कपूर) की कहानी है जो अपनी मां को समझने के लिए खोज करता है। वो अपनी माँ को नहीं जानता है, क्योंकि वह अपनी मां की अनुपस्थिति में अपनी दादी द्वारा पाला गया था। उसकी मां का नाम ज़ुबैदा (करिश्मा कपूर) था और वह सुलेमान सेठ (अमरीश पुरी) नामक एक फिल्म निर्माता की एकमात्र बेटी थीं। ज़ुबैदा गुप्त रूप से फिल्मों में काम करती है, लेकिन जब उसके पिता को पता चलता है तो वह उसकी शादी मेहबूब आलम (विनोद शारवत) से तय कर देते हैं।  वह रियाज को जन्म देती है। हालांकि, सुलेमान और मेहबूब के पिता के बीच एक असहमति उत्पन्न होती है और रिजाज के जन्म के कुछ दिन बाद ही वह जुबेदा को तलाक दे देता है।
ज़ुबैदा फिर फतेहपुर (मनोज वाजपेयी) के महाराजा विजयेंद्र सिंह से मिलती है। विजयेंद्र पहले ही महारानी मंदिरा देवी (रेखा) से शादी कर चुका है और दो बच्चों का पिता है। फिर भी वह जुबैदा से प्यार करता है और वे शादी करते हैं। लेकिन उनके रिश्ते में निरंतर उथल-पुथल रहती है। रियाज जुबैदा की डायरी के माध्यम से जानता है कि हालांकि वह विजयेंद्र से बहुत प्यार करती थी, लेकिन वह महल के कठोर रीति-रिवाजों का पालन करने में असमर्थ थी। वह अपने देवर उदय सिंह की यौन प्रगति के प्रति भी असहज थीं, और उसकी मांग कि उसके साथ वह विवाहेतर संबंध रखें।
मरसिया २

उर्दू साहित्य में करुण रस से भरी हुई उस शोकपूर्ण कविता को मरसिया कहते हैं जिसमें किसी मरने वाले की प्रशंसा की गई हो। मरसिया किसी भी मृत व्यक्ति का हो सकता है पर उर्दू में अधिकतर मरसिए मुसलमानों के रसूल के नाती इमाम हुसैन और उनके परिवार के शोक जनक विनाश के संबंध में लिखे गए हैं। यजीद के सैनिकों ने बड़ी कठोरता से इमाम के मित्रों, बच्चों और नातेदारों को रेगिस्तान में तीन दिन तक भूखा प्यासा रखकर शहीद कर दिया और स्त्रियों को लूट कर बंदी बना लिया। मरसिया का यही विषय-वस्तु होता है। आरंभ में इसका कोइ नीयत रूप न था पर अब अधिकतर मरसिए 6 पंक्तियों के मुसद्दस रूप में लिखे जाते हैं।
क्षेत्रीय विज्ञान एसोसिएशन इंटरनेशनल

क्षेत्रीय विज्ञान एसोसिएशन इंटरनेशनल (Regional Science Association International, RSAI) एक अंतरराष्ट्रीय संगठन है संघ क्षेत्रीय विज्ञान की। संगठन के आर्थिक और सामाजिक परिवर्तन की राष्ट्रीय या वैश्विक प्रक्रियाओं के क्षेत्रीय प्रभावों में रुचि विद्वानों की एक अंतरराष्ट्रीय समुदाय के रूप में 1954 में स्थापित किया गया था। में अज़ोरेस विश्वविद्यालय]], अज़ोरेस, पुर्तगाल स्थित है। संगठन दुनिया भर में 22 क्षेत्रीय संगठनों के केंद्र के नीचे है।
फिल्म संसार

फिल्म संसार हिन्दी की एक फिल्मी मासिक पत्रिका है। यह वर्ष 1970 से मेरठ से प्रकाशित हो रही है।
त्रिशूल (फ़िल्म)

संक्षेप

राज कुमार गुप्ता (संजीव कुमार) कई करोड़ की जायदाद की उत्तराधिकारी कामिनी (गीता सिद्धार्थ) से शादी करने के लिए अपने पहले प्यार शांति (वहीदा रहमान) को छोड़ देता है। कामिनी सेठ दीनदयाल की बेटी है। शांति उसके विवाह की सफलता की कामना के साथ इस समाचार के साथ आती है कि वह उसके बच्चे की माँ बनने वाली है और दूर जा रही है। वह एक लड़के को जन्म देती है और उसका नाम विजय रखती है। वह उसे वयस्कता तक पालती है। उसके मरने के बाद, विजय (अमिताभ बच्चन) अपने पिता के व्यवसाय और पारिवारिक संबंधों को नष्ट करके बदला लेने के लिए दिल्ली आता है। 
शेखर (शशि कपूर) और कुसुम (पूनम ढिल्लों) विजय के सौतेले भाई-बहन हैं, जो विजय का बदला लेने के चक्कर में फँस जाते हैं। विजय, गीता (राखी), गुप्ता की समर्पित सचिव और एक अन्य कंपनी की महाप्रबंधक शीतल (हेमा मालिनी) से भी मिलता है, जो कंपनी के मालिक की बेटी भी है। जब गीता को निकाल दिया जाता है तो विजय उसे काम पर रखता है। वह शेखर और शीतल के बीच मतभेद पैदा करने की कोशिश करता है। विजय सभी अच्छे सौदे भी करता है जिसके परिणामस्वरूप राज को नुकसान होता है। यहाँ तक ​​कि वह कुसुम को अपने पिता की इच्छा के विरुद्ध रवि (सचिन) से शादी करने के लिए प्रोत्साहित करता है जिससे शेखर नाराज हो जाता है। वह विजय के साथ लड़ाई कर देता है। लेकिन गीता आती है और सच बताती है। शेखर और कुसुम, राज को छोड़ देते हैं। राज गुस्से में बलवंत (प्रेम चोपड़ा) को विजय को मारने के लिए कहता है। बाद में विजय आता है और उसे बताता है कि वह राज का बेटा है और चला जाता है। राज बलवंत को रोकने की कोशिश करता है लेकिन उसने विजय को पाने के लिए पहले ही रवि का अपहरण कर लिया है। विजय, शेखर और राज की सहायता से, रवि को बचा लेता है। बलवंत की बंदूक का निशाना विजय होता है लेकिन राज बीच में आता है और इस तरह राज को बलवंत द्वारा गोली मार दी जाती है। मरने से पहले राज माफ़ी मांगता है। विजय उसे माफ कर देता है और परिवार के साथ एकजुट हो जाता है। इसके अलावा, विजय अपनी कंपनी का नाम शांति कंस्ट्रक्शंस से शांति-राज कंस्ट्रक्शंस में बदल देता है।
2009 फ़्रेंच ओपन टेनिस प्रतियोगिता

पुरुष एकल

रोजर फ़ेडरर ने  रॉबिन सोडरलिंग को 6-1, 7-6 (1), 6-4 से हराया।

महिला एकल

स्वेतलाना कुज़नेतसोवा ने  दिनारा सफ़ीना को 6-4, 6-2 से हराया।
त्वचाविज्ञान

इतिहास

बाहरी त्वचा मे स्पष्ट रूप से देखे जा सकने वाले विकार इतिहास के प्रारंभिक कल से ही पाए जाते रहे हैं और इनमे से कुछ का उपचार किया जाता थाः और कुछ का नही. १८०१ मे पॅरिस के विश्व प्रसिद्ध सैंट-लूयिस हॉस्पिटल मे पहली बार त्वचा विज्ञान के पहले प्रमुख स्कूल की स्थापना की गयी और इसी समयकाल मे इससे संबंधित कुछ प्रमुख पुस्तकों - (वलाल्न - 1798–1808) और मान चित्रों (आल्बर्ट- १८०६-१८१४) का भो प्रकाशन हुआ.

युनाइटेड स्टेट्स ऑफ अमेरिका

युनाइटेड स्टेट्स ऑफ अमेरिका मे एक आम त्वचा-चिकित्सक को अमेरिकन अकॅडमी ऑफ डरमेटॉलजी, अमेरिकन बोर्ड ऑफ डरमेटॉलजी अथवा द अमेरिकन ओस्तीओपथिक बोर्ड ऑफ डरमेटॉलजी से प्रमाण पत्र प्राप्त करने के लिए एम. डी अथवा डी. ओ. स्तर की मेडिकल डिग्री के अलावा करीब चार वर्षों के प्रशिक्षण की आवश्यकता होती है. इस प्रशिक्षण अवधि मे आरंभिक उपचार और माध्यमिक और शल्य चिकित्सा ज्ञान के लिए एक साल के प्रशिक्षु सत्र के उपरांत त्वचा चिकित्सा मे तीन सालों तक अस्पताल मे स्थानीय उपचारक के रूप मे कार्यकाल शामिल होता है.  
इस प्रशिक्षण के बाद इम्य्यूनोडर्र्मीटॉलोजी, फोटोतेरपी, लेज़र मेडिसिन, मोअस मिक्रोग्राफ़िक सर्जरी, कॉसमेटिक सर्जरी ओर दर्माटोपातोलोगी मे एक या दो साल के पोस्ट-रेसिडेन्सी फेलोशिप्स की भी विकल्प होता है. पिछले कुछ वर्षो से अमेरिका मे त्वचा विज्ञान मे निवासी चिकित्सक का स्थान प्राप्त करना काफ़ी कठिन होता जा रहा है.

कृत्रिम त्वचा विज्ञान

दुनिया भर मे कृत्रिम शल्य चिकित्सा के मामले मे त्वचा वैज्ञानिक अग्रणी माने जाते हैं. कुछ त्वचा विशेषज्ञ तो खास तौर पर त्वचा विज्ञान शल्य चिकित्सा मे विशेषज्ञता हासिल करते हैं. कुछ त्वचा विशेषज्ञ लिपोसक्सन, ब्लेफरोप्लास्टी और फेस लिफ्ट्स जैसे सौंदर्य संबंधी प्रक्रियाएँ भी संपन्न करते हैं।

त्वग्विकृतिविज्ञान (डरमिटोपैथोलॉजी)

त्वग्विकृतिविज्ञान एक ऐसी विधा है जिसमे त्वचा की विकृतियों के निदान मे विशेषज्ञता प्राप्त की जाती है. इस क्षेत्र मे त्वचा विशेषज्ञ और पैथोलॉजिस्ट दोनो ही काम कर सकते हैं.

ईमुन्नोडरमिटोलॉजी

इस क्षेत्र के त्वचा विशेषज्ञ आम तौर पर प्रतिरक्षा दोष के कारण होने वाले रोगों जैसे कि लूपस, बुल्लौस पेम्फ़िगॉइड, पेम्फ़िगुस वल्गॅयरिस और प्रतिरक्षा से संबंधित त्वचा विकारों का उपचार करते हैं.

बाल त्वचाचिकित्सा

इस क्षेत्र मे कार्यरत त्वचा त्वचा पीडिट्रिक रेसिडेन्सी अथवा डरमेटॉलजी रेसिडेन्सी दोनो मे से कोई भी कोर्स पूरा कर काम कर सकते हैं.
महासिद्ध

महासिद्ध (तिब्बती भाषा : གྲུབ་ཐོབ་ཆེན་པོ, Wylie: grub thob chen po, THL: druptop chenpo) का शाब्दिक अर्थ है, 'जिसने महान सिद्धि प्राप्त कर ली है'। बज्रयान सम्प्रदाय के सन्दर्भ में, कुछ विशेष प्रकार के योगी/योगिनियों को महासिद्ध कहते हैं। महासिद्ध तंत्रविद्या में पारंगत होते थे। 'सिद्ध' उसे कहते हैं जिसने साधना के द्वारा सिद्धि प्राप्त कर ली हो। ऐतिहासिक रूप से सम्पूर्ण भारतीय उपमहाद्वीप और हिमालय क्षेत्र में सिद्धों का अत्यधिक प्रभाव था। महासिद्धों ने ही बौद्ध धर्म के बज्रयान सम्प्रदाय का सूत्रपात किया ।
पुलह तारा

पुलह, जिसका बायर नामांकन "बेटा अर्से मॅजोरिस" (β UMa या β Ursae Majoris) है, सप्तर्षि तारामंडल का पाँचवा सबसे रोशन तारा और पृथ्वी से दिखने वाले सभी तारों में से ७८वाँ सब से रोशन तारा है। यह हमसे क़रीब ७९ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) +२.३४ है। इस तारे का नाम महर्षि पुलह पर रखा गया है।

अन्य भाषाओं में

पुलह को अंग्रेज़ी में "मेरॉक" (Merak) भी कहा जाता है। यह अरबी भाषा के "अल-मराक़" (المراق‎) से लिया गया है जिसका अर्थ "कटि" (यौन अंगों का क्षेत्र) है। अरब खगोलशास्त्र में इस तारामंडल में जो काल्पनिक भालू की आकृति बनाई जाती थी यह तारा उसके कटि-भाग में स्थित है।

वर्णन

पुलह एक सफ़ेद रंग का A1 V श्रेणी का मुख्य अनुक्रम तारा है। इसकी सतह का तापमान ९,८०० कैल्विन है जो कि काफ़ी अधिक है। पुलह की निहित चमक (निरपेक्ष कान्तिमान) सूरज की ६९ गुना है। इसका द्रव्यमान (मास) हमारे सूरज के द्रव्यमान का लगभग ३ गुना और व्यास (डायामीटर) हमारे सूरज के व्यास का २ गुना है। इस तारे के इर्द-गिर्द एक मलबे का चक्र है, ठीक जैसे अभिजित और मीनास्य तारों के इर्द-गिर्द पाया गया है। हालाँकि पुलह के पास गोई ग़ैर-सौरीय ग्रह नहीं मिला है, ऐसे धूल और मलबे के चक्र का मतलब अक्सर यह होता है के यहाँ ग्रहों का निर्माण हो रहा है, इसलिए अभी इस तारे के इर्द-गिर्द परिक्रमा करते किसी ग्रह के मिलने की सम्भावना बनी हुई है।
मॅसिये 77

मॅसिये 77 सीटस तारामंडल के क्षेत्र में नज़र आने वाली एक सर्पिल (स्पाइरल) गैलेक्सी है। यह पृथ्वी से लगभग 4.7 करोड़ प्रकाश-वर्ष की दूरी पर स्थित है। इसका केन्द्रीय हिस्सा एक डंडे के अकार में है इसलिए यह एक डन्डीय सर्पिल गैलेक्सी मानी जाती है। इसका व्यास (डायामीटर) लगभग 1,70,000 प्रकाश-वर्ष है। इस गैलेक्सी से ऍक्स किरणे उत्पन्न होती हुई मिली हैं।

अन्य भाषाओँ में

"मॅसिये 77" को अंग्रेज़ी में "Messier 77" लिखा जाता है।
रसविद्या

रसविद्या, मध्यकालीन भारत की किमियागारी (alchemy) की विद्या है जो दर्शाती है कि भारत भौतिक संस्कृति में भी अग्रणी था। भारत में केमिस्ट्री (chemistry) के लिये "रसायन शास्त्र", रसविद्या, रसतन्त्र, रसशास्त्र और रसक्रिया आदि नाम प्रयोग में आते थे। जहाँ रसविद्या से सम्बन्धित क्रियाकलाप किये जाते थे उसे रसशाला कहते थे। इस विद्या के मर्मज्ञों को रसवादिन् कहा जाता था।

आधुनिक युग में रसशास्त्र का उद्धार

रसशास्त्र पर कम से कम सत्तर या अस्सी प्राथमिक संस्कृत ग्रन्थ हैं। इनमें से लगभग पांचवां हिस्सा मुद्रित हो चुका है, कुछ गंभीर रूप से संपादित किए गए हैं और कोई भी पूरी तरह से अनूदित नहीं है। रसशास्त्र की विस्तृत जानकारी के लिए  अभी भी मुख्य और लगभग एकमात्र व्यापक माध्यमिक स्रोत प्रफुल्ल चन्द्र राय द्वारा २०वीं शताब्दी के प्रथम दशक में दो खण्दों में रचित हिन्दू रसायन शास्त्र का इतिहास है। इस ग्रन्थ को आचार्य प्रफुल्ल चन्द्र राय के शिष्य पी. राय ने संशोधित किया था और यही ग्रन्थ आज आमतौर पर प्राचीन और माध्यमिक भारत में रसायन विज्ञान के इतिहास के रूप में पढ़ा जाता है। रसशास्त्र से सम्बन्धित कुछ अप्रकाशित शोध प्रबन्ध अधिक मूलभूत हैं। आचार्य प्रफुल्ल चन्द्र राय ने हमारे लिए इस विषय को उल्लेखनीय रूप से पूरी तरह से लिपिबद्ध किया जिसके लिए भारत उनका ऋणी रहेगा।
१८६७ में मथुरा के क्षेमराज कृष्णदास ने हिन्दी में रसरत्नाकर का अनुवाद प्रकाशित किया था। 
भूदेव मुखोपाध्याय ने १९२६ में चार भागों में रसजलनिधि का अंग्रेजी में अनुवाद प्रकाशित किया।
स्वामी सत्यप्रकाश सरस्वती ने १९६० में हिन्दी में प्राचीन भारत में रसायन का विकास की रचना की।
ग्रेस कुजूर

ग्रेस कुजुर (जन्मः 13 अप्रैल 1949) भारत की एक प्रमुख आदिवासी कवयित्री हैं। रांची (झारखंड) के इटकी में एक ‘उरांव’ आदिवासी परिवार में इनका जन्म हुआ। इनकी मातृभाषा ‘कुड़ुख’ है। इनके पिता पैट्रिक कुजूर अस्पताल में कंपाउंडर थे और मां रूथ केरकेट्टा हेल्थ विजीटर थीं। 
इनकी आरंभिक एवं उच्च शिक्षा रांची में पूरी हुई। इन्होंने क्रमशः उर्सूलाइन कॉन्वेट स्कूल रांची से मैट्रिक, संत जेवियर कॉलेज रांची से एम.ए, बी.एड. की शिक्षा पाई। फरवरी 1976 में उन्होंने ऑल इंडिया रेडियो की सर्विस में कार्यक्रम अधिशासी के रूप में ज्वाईन किया। इस संस्थान में रहते हुए उन्होंने रांची, पटना दिल्ली, भागलपुर आदि जगहों पर अपनी सेवाएं दी। बाद में वे निदेशक भी बनीं। 2008 में इन्होंने ऑल इंडिया रेडियो (आकाशवाणी) से महानिदेशक (कार्यक्रम) के पद से अवकाश ग्रहण किया।  
ग्रेस कुजूर ने 1966 से लेखन कार्य आरंभ किया। ये मुयख्तः हिंदी में लिखती हैं और इनकी कविताएं ‘हिन्दुस्तान’, ‘आज’, ‘युद्धरत आम आदमी’, ‘आर्यावर्त्त’, ‘झारखंडी भाषा साहित्य संस्कृति अखड़ा’ आदि विभिन्न पत्र-पत्रिकाओं में प्रकाशित हो चुकी हैं। ‘कलम उगलती आग', ‘लोकप्रिय आदिवासी कविताएं’ और ‘कलम को तीर होने दो’ नामक संग्रहों में इनकी कविताएं संकलित हैं। अब तक इनका अपना कोई स्वतंत्र संकलन प्रकाशित नहीं हो सका है। ग्रेस कुजूर ने रेडियो नाटक तथा प्रहसन भी लिखे हैं। डायन-प्रथा पर ‘महुआ गिरे आधी रात’ नामक इनका रेडियो नाटक चर्चित रहा है।
गुंदीकलाँ के मन्दिर

गुन्दीकलाँ गाँव ते.आगर जिला-शाजापुर में स्थित है यह बहुत प्राचीन गाँव है यहाँ बहुत सारे मन्दिर है जिनमे से सबसे प्राचीन मन्दिर है ॐ कोटेशवर महादेव मन्दिर इस मन्दिर के बारे में बहुत सारी कहानियाँ है
अगला मन्दिर राम मन्दिर है जो गाँव के मध्य स्थित है
हनुमान मन्दिर यह मन्दिर चोक में स्थित है ईसकी स्थापना 1997 में हुई है
दुर्गामाता मन्दिर यह मन्दीर कंग ईलाके में स्थित है ईसकी स्थापना 2004 में कालु बा जान महराज ने करवाई
चैतन्य हनुमान मन्दिर की स्थापना 2010 में कालोनी चोक के मध्य में हुई ईसमे निम्न लिखीत लोगो का यौगदान रहा- ङाँ -मोहन लाल सुर्यवंशी (मुर्ती तथा बाहरी आवरण)
ङौगी बाबा (ओपचारीकता)
तथा कुछ विशेष गण
अधिक जानकारी के लिए निम्न पते पर मेल करे SK03722@GMAIL.COM
शहजादपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

शहजादपुर उपजिला बांग्लादेश के पूर्वी भाग में, राजशाही विभाग के सिराजगंज जिले में स्थित है।
बाना का बास

बाना का बास भारत के राज्य राजस्थान तथा जोधपुर ज़िले में स्थित एक छोटा सा गाँव है तथा यह तिंवरी तहसील के अंतर्गत आता है। इसमें एक राजस्व ग्राम वीर तेजानगर है। इस गाँव में निवास करने वाले लोगों की आजीविका का मुख्य साधन कृषि है तथा गाँव में जाट एवं बिश्नोई जाति के बाना गोत्र के लोगों की अधिकता के कारण ही इस गाँव का नाम बाना का बास रखा। बाना का बासगाँव की जनसंख्या २०११ की जनगणना के अनुसार २९५६ है। इसके नज़दीकी गाँवों में चेराई खेतासर ,खाबड़ा खुर्द तथा तिंवरी इत्यादि हैं।
मोण्टेवीडियो

मोंटेवीडियो उरुग्वे का सबसे बड़ा नगर, राज़धानी और प्रमुख बंदरगाह है। १० लाख से ऊपर की जनसँख्या वाला ये उरुग्वे का एक मात्र नगर है। मर्सर मानव संसाधन कंसल्टिंग, के अनुसार मोंटेवीडियो लैटिन अमेरिका में उच्चतम जीवन गुणवत्ता वाला नगर है।
निकोबार द्वीपसमूह

निकोबार द्वीपसमूह है द्वीपसमूह भारत में। ये हिन्द महासागर में है और 150 किलोमीटर की दूरी आचेह, सुमात्रा से। अंडमान सागर है निकोबार द्वीपसमूह और थाईलैंड के बीच। ये 1,300 किलोमीटर की दूरी के बारे में स्थित भारत मुख्यभूमि से। राजनीतिक रूप से ये द्वीपसमूह अण्डमान और निकोबार द्वीपसमूह का हिस्सा है।
यूनेस्को ने बड़ा निकोबार को घोषित किया एक बायोस्फियर भंडार के विश्व नेटवर्क। 

प्रकृति

निकोबार द्वीपों है महान द्वीप चाप का हिसा है चाप के द्वारा बनाई गई की टक्कर इंडो-ऑस्ट्रेलियाई प्लेट के यूरेशियाई प्लेट के साथ। ये टक्कर ने हिमालय को बनाया और इन्डोनेशियाई द्वीपों को उठा लिया। 

विश्व बायोस्फीयर रिजर्व

पर 31 मई, 2013 को यह सूचना मिली थी कि निकोबार द्वीप समूह घोषित किया गया है के रूप में विश्व बायोस्फीयर रिजर्व द्वारा यूनेस्को.
वाह! वाह! क्या बात है!

अवलोकन

यह कार्यक्रम हास्य कवि सम्मेलन पर आधारित है। इसमें कवि को हास्य कविता बनाकर बताना पड़ता है।
तकाकी कजीता

कैरियर

कजीता ने सैतामा विश्वविद्यालय (पूर्ण 1981) में अध्ययन किया और टोक्यो विश्वविद्यालय से 1986 में अपने डॉक्टर की उपाधि प्राप्त की। 1988 के बाद से वह ब्रह्मांडीय विकिरण अनुसंधान संस्थान, टोक्यो विश्वविद्यालय में है, यहाँ वह 1992 में एक सहायक प्रोफेसर बने
और 1999 में प्रोफेसर।
वह 1999 में ब्रह्मांडीय किरण अनुसंधान संस्थान (ICRR) पर ब्रह्मांडीय न्यूट्रीनोज के लिए केंद्र के निदेशक बने। 2015 में, वह  टोक्यो में ब्रह्मांड के भौतिकी और  गणित के लिए कावली संस्थान पर है और ICRR के निर्देशक हैं।
सरिता सिंह

सरिता सिंह एक भारतीय राजनीतिज्ञ हैं, जो छात्र युवा संघ समिति के पदाधिकारी हैं, आम आदमी पार्टी (छात्र) की छात्र शाखा। वह दिल्ली के छठी विधान सभा के सदस्य हैं। सिंह एक सामाजिक कार्यकर्ता भी हैं।

जीवनी

सरिता सिंह अवेंद्र कुमार सिंह की बेटी हैं। दिल्ली विश्वविद्यालय से समाजशास्त्र में एमए की डिग्री प्राप्त करने के बाद, सरिता सिंह ने सामाजिक कार्य पर ध्यान दिया। फरवरी २०१५ दिल्ली विधायी विधानसभा चुनाव जीतकर दिल्ली की छठी विधान सभा में चुने गए छह महिला एम.एल.ए. मे से एक थी वो।
३० फ़रवरी

३० फ़रवरी कुछ पंचांगों में होता है लेकिन ग्रीगोरियाई पंचांगो में नहीं होता, जहाँ पर फ़रवरी में २८ दिन होते हैं या लीप वर्ष में २९ दिन।
कूचिपूड़ी

प्रदर्शन एवं मंचन

नृत्य का प्रदर्शन एक खास परंपरागत तरीके से होता है। मंच पर परंपरागत पूजन के पश्चात् प्रत्येक कलाकार मंच पर प्रवेश करता है और एक ख़ास लयबद्ध रचना धारवु के द्वारा अपना पात्र-परिचय देता है। पात्रों के परिचय और नाटक का मूड सेट हो जाने के बाद मुख्य नाट्य आरम्भ होता है। नृत्य के साथ कर्नाटक संगीत में निबद्ध गीत मृदंगम्, वायलिन, बाँसुरी और तम्बूरा इत्यादि वाद्ययंत्रों के साथ नृत्य में सहयोगी भूमिका निभाता है और कथानक को भी आगे बढ़ाने में सहायक होता है। नर्तकों द्वारा पहने जाने वाले आभूषण परंपरागत होते हैं जिन्हें एक ख़ास किस्म की हलकी लकड़ी बूरुगु से निर्मित किये जाने की परंपरा लगभग सत्रहवीं सदी से चली आ रही है।

शैली

भरत मुनि, जिन्होंने नाट्य शास्त्र की रचना की, इस प्रकार के नृत्य के कई पहलुओं की व्याख्या प्रस्तुत करते हैं। बाद में कोई १३वीं सदी के दौरान सिद्धेन्द्र योगी ने इसे एक अलग विशिष्ट शैली का रूप प्रदान किया। माना जाता है कि वे नाट्यशास्त्र में पारंगत थे और कुछ ख़ास नाट्यशास्त्रीय तत्वों को चुन कर इस नृत्य के रूप में समायोजित किया। उन्होंने पारिजातहरणम नामक नाट्यावली की रचना की।
कुचिपुड़ी नर्तक चपल और द्रुत गति से युक्त, एक ख़ास वर्तुलता लिये क्रम में भंगिमाओं का अनुक्रम प्रस्तुत करते हैं और इस नृत्य में पद-संचालन में उड़ान की प्रचुर मात्रा होती है जिसके कारण इसके प्रदर्शन में एक विशिष्ट गरिमा और लयात्मकता का सन्निवेश होता है। कर्नाटक संगीत के साथ प्रस्तुत किया जाने वाला यह नृत्य कई दृष्टियों से भरतनाट्यम के साथ समानतायें रखता है। एकल प्रसूति में कुचिपुड़ी में जातिस्वरम् और तिलाना का सन्निवेश होता है जबकि इसके नृत्यम् प्रारूप में कई संगीतबद्ध रचनाओं द्वारा भक्त के भगवान में लीन हो जाने की आभीप्सा का प्रदर्शन होता है। इसके एक ख़ास प्रारूप तरंगम् में नर्तकी थाली, जिसमें दो दीपक जल रहे होते हैं, के किनारों पर नृत्य करती है और साथ ही हाथों में एक जलपात्र किन्दी को भी संतुलित रखती है।
नृत्य की वर्तमान शैली कुछ मानक ग्रंथों पर आधारित है। इनमें सबसे प्रमुख है - नंदिकेश्वर रचित "अभिनय दर्पण" और "भरतार्णव"।
अन्नपूर्णा (सुपर कम्प्यूटर)

अन्नपूर्णा भारत का ७वां सबसे तेज हाइ परफॉरमेंस कंप्यूटेशन (एचपीसी) वाला कम्प्यूटर है जिसमें १.५ टेरा बाइट की मेमोरी तथा 30 टेराबाइट का स्टोरेज स्पेस है। इस कम्प्यूटर का उपयोग सिम्यूलेशन तथा अंकगणितीय गणना के लिए किया जा सकता है। चेन्नई के इंस्टीच्यूट ऑफ मैथमेटिकल साइंसेज ने इसका अनावरण किया है।
शटलकॉक

शटलकाॅक प्लास्टिक से बनी चिड़िया होती है जो बैडमिंटन खेलने के काम आती है
मनगयकरसिअर

मनगयकरसिअर नायनमार तमिल नाडु में सन्त था।
मोहम्मद अनवर सूरती

मोहम्मद अनवर सूरती (जन्म 15 अगस्त, 1953) एक दक्षिण अफ़्रीकी राजनीतिज्ञ हैं। वर्तमान में वे राष्ट्रपति जैकब ज़ुमा के कैबिनेट में प्रारम्भिक शिक्षा के उपमंत्री हैं। वे अफ़्रीकन नेशनल कांग्रेस नामक राजनैतिक दल के सदस्य हैं।
पेशे के तौर पर सूरती एक वकील हैं। अप्रैल 2004 से सितंबर 2008 तक वे शिक्षा के उपमंत्री रहे। सितंबर 2008 से 2009 तक वे न्याय और संवैधानिक विकास के मंत्री रहे।
पारिज़ाद ज़ोराबियाँ

पारिज़ाद ज़ोराबियाँ (जन्म: 23 अक्टूबर, 1973) हिन्दी फ़िल्मों की एक अभिनेत्री हैं।
सिमियन हीमरेजिक ज्वर वाइरस

सिमियन हीमरेजिक ज्वर वाइरस एक विषाणु है। यह बन्दरों में भयंकर ज्वर उत्पन्न करता है।
कादीपुर

विवरण

कादीपुर में त्रिलोचन शास्त्री जैसे कीवियों ने जन्म लिया। कादीपुर से लगभग 12 किलोमीटर दूर दोस्तपुर ब्लाक में धतरहा नमक गांव है। यहां 1857 में अंग्रेजों से इसको तहसील को कुछ समय के लिए स्वतन्त्र कर लिया गया था। यहां लगभग 14 किलोमीटर दूर बाबा हनुमान जी का मंदिर है जो लगभग 500 बरस पुराना है। कादीपुर में बाबा भोले नाथ का सुंदर मन्दिर झारखंड जो बहुत पुराना एवं आध्यात्मिक है यहां ऐसा माना जाता है की भगवान भोलेनाथ की मूर्ति स्वयं प्रकट हुई थी। यहीं से कुछ दूरी पर गौरीशंकर मन्दिर सहापुर के जंगल मे है यह मंदिर आदिकाल से बहुत पौराणिक है। यहां बहुत शुर्यम अस्थान है।
यह सूरापुर-सुलतानपुर में एक बहुत प्रसिद्ध प्राचीन मंदिर है। मंगलवार और शनिवार को यहाँ पर बहुत से लोग पूजा अर्चना के लिए आते  हैं । रामायण में इस स्थान की अपनी कथा  है। इस जगह  भगवान हनुमान    जब लक्ष्मण के लिए संजीवनी लाने जा रहे थे तो उन्होंने दैत्य कालनेमि को मारा और  विश्राम  किया था । भगवान हनुमान ने मकर कुंड में स्नान भी किया जो बिजेथुआ मंदिर के किनारे पर स्थित  है। रावण ने भगवान राम के कार्य में बाधा डालने के लिए कालनेमि नाम के दैत्य को नियुक्त किया था | कुंड में स्नान करते समय  एक मकरी ने  हनुमान  जी से कहा की कालनेमि संत नहीं अपितु दैत्य है  ।  भक्त जन अपनी मनोकामना की सिद्धि के लिए यहाँ पर घंटियां चढाते है | बिजेथुआ महावीरन  जिला मुख्यालय से लगभग 50 किमी दूर कादीपुर तहसील में स्थित है और सड़क मार्ग बस और निजी टैक्सी द्वारा यहाँ पहुंचा जा सकता है। कादीपुर के चिरानीपट्टी गाँव में प्रसिद्ध कवि स्वर्गीय श्री त्रिलोचन शास्त्री (बासुदेव सिंह) का जन्म हुआ था, हियायी और खैरहवा(अमरेथू) की सीमा पर उनके नाम पर एक कॉलेज संचालित है जो कादीपुर के पुरातन संस्थाओं में से एक है।
महाराष्ट्र विधान सभा

वर्तमान विधान सभा

नई विधानसभा के लिए 15 अक्टूबर 2014 को मतदान हुआ। मतगणना 19 अक्टूबर 2014 को हुई। इसमें भारतीय जनता पार्टी ने सबसे अधिक सीटें जीती।
BJP - 122
SS - 60
१४११ ईसा पूर्व

१४११ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४११ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
डेल्टा कोशिका

डेल्टा कोशिकाएं अग्न्याशय में सोमाटोस्टेन नामक एक तत्व बनाती हैं जो इंसुलिन और ग्लूकागॉन के बीच संचार का कार्य करता है।
मेंदीपत्थर विधानसभा निर्वाचन क्षेत्र

मेंदीपत्थर विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक मर्थोन संगमा हैं।
कर्नाटक संगीत

कर्नाटक गायन शैली के प्रमुख रूप

वर्णम: इसके तीन मुख्य भाग पल्लवी, अनुपल्लवी तथा मुक्तयीश्वर होते हैं। वास्तव में इसकी तुलना हिंदुस्तानी शैली के ठुमरी के साथ की जा सकती है।
जावाली: यह प्रेम प्रधान गीतों की शैली है। भरतनाट्यम के साथ इसे विशेष रूप से गाया जाता है। इसकी गति काफी तेज होती है।
तिल्लाना: उत्तरी भारत में प्रचलित तराना के समान ही कर्नाटक संगीत में तिल्लाना शैली होती है। यह भक्ति प्रधान गीतों की गायन शैली है।